Edvard Hans Hoff

Edvard Hans Hoff (født 11. april 1838 i Bergen, død 7. juni 1933 i Bergen) var en norsk offiser og politiker (H).

Hoff var elev ved Bergen katedralskole. Han tok juridisk embetseksamen i 1862, og var lærer ved Krigsskolen fra 1866. Samme år giftet han seg med Elise Wessel, og sammen fikk de fem barn. Hoff var ansatt ved Armédepartementet, dvs. Forsvarsdepartementet, og som rettslærer ved Den militære høyskolen. Bjørn Arvid Bagge: «Kjuagutt og offiser», Bergens Tidende 20. juni 2020 Han var departementsmann fra 1863, til sist ekspedisjonssjef 1879–89. Hoff var oberst og sjef for Hedemarkens korps fra 1891, generalmajor, sjef for Bergenske infanteribrigade og kommandant på Bergenhus fra 1895, samt generalløytnant fra 1905.

Som lidenskapelig bridgespiller utga han Norges første bridgebok i 1907. http://marcus.uib.no/instance/person/fafa57eb-9ccf-4930-b249-a6e903311b39

I 1860- og 1870-årene skrev Hoff i Morgenbladet om militære spørsmål. Han var en pådriver ved utgivelsen av militære lovsamlinger, og skribent og tidvis redaksjonsmedlem i Norsk Militært Tidsskrift. Da Morgenavisen startet opp i 1901, ble han fast skribent der. Som kommandant på Bergenhus festning ledet han utbyggingen av Kvarvens og Sandvikens batterier. Bjørn Arvid Bagge: «Kjuagutt og offiser», Bergens Tidende 20. juni 2020  

Hoff var statsråd i Forsvarsdepartementet i Emil Stangs første regjering 1889–91, og medlem av Kristiania formannskap 1881–82.

Han mottok en rekke ordener og ble i 1896 utnevnt til kommandør av første klasse av St. Olavs Orden.

 Bibliografi 
 Bridge: Spillets Love, Regler og Etikette. Kristiania: Cappelens forlag, 1907.
 Auktionsbridge. Bergen: Nygaards forlag, 1910.
 Fra Bergen omkring 1850. Bergen: Nygaards forlag, 1920. (2. utgave: Bergen: Kapabel, 2005. ISBN 82-8163-001-9.)

Referanser

 Litteratur 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen. Oslo: Grøndahl & Søns Forlag, 1947.

 Eksterne lenker 

  Hans Edvard Hoff i Store norske leksikon

Kategori:Norske forsvarsministre
Kategori:Høyre-statsråder
Kategori:Norske statsråder 1884–1905
Kategori:Norske generalløytnanter
Kategori:Norske embets- og tjenestemenn
Kategori:Høyre-politikere i Oslo
Kategori:Kommandører med stjerne av St. Olavs Orden
Kategori:Personer fra Bergen kommune